CELEX: 32018R0455
Language: sk
Date: 2018-03-16 00:00:00
Title: Nariadenie Komisie (EÚ) 2018/455 zo 16. marca 2018, ktorým sa stanovujú ďalšie povinnosti a úlohy referenčného laboratória Európskej únie pre choroby rýb a kôrovcov a ktorým sa mení príloha VII k nariadeniu Európskeho parlamentu a Rady (ES) č. 882/2004 (Text s významom pre EHP )

20.3.2018   
            
            
               SK
            
            
               Úradný vestník Európskej únie
            
            
               L 77/4
            
         NARIADENIE KOMISIE (EÚ) 2018/455
   zo 16. marca 2018,
   ktorým sa stanovujú ďalšie povinnosti a úlohy referenčného laboratória Európskej únie pre choroby rýb a kôrovcov a ktorým sa mení príloha VII k nariadeniu Európskeho parlamentu a Rady (ES) č. 882/2004
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 32 ods. 5 a 6,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (2), a najmä na jej článok 55 ods. 1,
   keďže:
   
               (1)
            
            
               V nariadení (ES) č. 882/2004 sa stanovujú všeobecné úlohy, povinnosti a požiadavky na referenčné laboratóriá Európskej únie (EÚ) pre potraviny a krmivá a pre zdravie zvierat. Referenčné laboratóriá EÚ pre zdravie zvierat a živé zvieratá sú uvedené v časti II prílohy VII k nariadeniu (ES) č. 882/2004. V bode 15 časti II uvedenej prílohy sa ako referenčné laboratórium EÚ pre choroby mäkkýšov (ďalej len „kôrovcov“) uvádza Centre for Environment, Fisheries & Aquaculture Science (Cefas) Weymouth v Spojenom kráľovstve.
            
         
               (2)
            
            
               V smernici 2006/88/ES sa stanovujú požiadavky na zdravie zvierat týkajúce sa uvedenia na trh, dovozu a tranzitu živočíchov a produktov akvakultúry v rámci Únie, ako aj určité minimálne preventívne a kontrolné opatrenia pre určité choroby týchto živočíchov. Článkom 55 ods. 1 smernice 2006/88/ES sa určuje referenčného laboratória EÚ pre choroby vodných živočíchov, ktoré sú relevantné pre uvedenú smernicu.
            
         
               (3)
            
            
               Nariadením Komisie (ES) č. 737/2008 (3) sa za referenčné laboratórium EÚ pre choroby kôrovcov od 1. júla 2008 do 30. júna 2018 určuje Centre for Environment, Fisheries & Aquaculture Science (Cefas) Weymouth v Spojenom kráľovstve. V článku 55 ods. 3 smernice 2006/88/ES sa stanovuje prehodnotenie funkcií daného laboratória.
            
         
               (4)
            
            
               Na základe oznámenia Spojeného kráľovstva v súlade s článkom 50 Zmluvy o Európskej únii, nemôže laboratórium Cefas od 1. júla 2018 ďalej pôsobiť ako referenčné laboratórium EÚ pre choroby kôrovcov.
            
         
               (5)
            
            
               V záujme zachovania synergických účinkov v oblasti technických poznatkov, laboratórnych kapacít a kontaktných sietí medzi národnými referenčnými laboratóriami by referenčné laboratórium EÚ pre choroby rýb malo tiež prevziať úlohy a funkcie referenčného laboratória EÚ pre choroby kôrovcov.
            
         
               (6)
            
            
               „Danmarks Tekniske Universitet, Veterinærinstituttet, Afdeling for Diagnostik og Beredskab – Fiskesygdomme, 2800 Kgs. Lyngby, Dánsko“, ktoré bolo určené ako referenčné laboratórium EÚ pre choroby rýb, by preto malo prevziať úlohy a funkcie referenčného laboratória EÚ pre choroby kôrovcov.
            
         
               (7)
            
            
               DTU Veterinærinstituttet, Afdeling for Diagnostik og Beredskab – Fiskesygdomme, ktoré preberá povinnosti referenčného laboratória EÚ pre choroby rýb a kôrovcov, by malo byť uvedené ako referenčné laboratórium EÚ pre choroby kôrovcov na obdobie od 1. júla 2018 do 30. júna 2023. Okrem toho by malo byť uvedené v zozname v časti II prílohy VII k nariadeniu (ES) č. 882/2004. Časť II prílohy VII k nariadeniu (ES) č. 882/2004 by sa preto mala zodpovedajúcim spôsobom zmeniť.
            
         
               (8)
            
            
               V záujme zabezpečenia kontinuity činností referenčných laboratórií Európskej únie pre choroby kôrovcov je vhodné stanoviť osobitný dátum uplatňovania pre opatrenia stanovené v tomto nariadení.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Danmarks Tekniske Universitet, Veterinærinstituttet, Afdeling for Diagnostik og Beredskab – Fiskesygdomme, 2800 Kgs. Lyngby, Dánsko, plní povinnosti a úlohy referenčného laboratória Európskej únie pre choroby kôrovcov od 1. júla 2018 do 30. júna 2023.
   Článok 2
   Časť II prílohy VII k nariadeniu (ES) č. 882/2004 sa mení takto:
   
               1.
            
            
               Bod 6 sa nahrádza takto:
               
                           „6.
                        
                        
                           
                                       Referenčné laboratórium EÚ pre choroby rýb a kôrovcov
                                    
                                 
                                       Danmarks Tekniske Universitet
                                    
                                 
                                       Veterinærinstituttet
                                    
                                 
                                       Afdeling for Diagnostik og Beredskab – Fiskesygdomme, Kemitorvet, Bygning 202
                                    
                                 
                                       2800 Kgs. Lyngby
                                    
                                 
                                       Dánsko“.
                                    
                                 
                     
         
               2.
            
            
               Bod 15 sa vypúšťa.
            
         Článok 3
   Toto nariadenie nadobúda účinnosť 1. júla 2018.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. marca 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 165, 30.4.2004, s. 1.
   
      (2)  Ú. v. EÚ L 328, 24.11.2006, s. 14.
   
      (3)  Nariadenie Komisie (ES) č. 737/2008 z 28. júla 2008 o určení referenčných laboratórií Spoločenstva pre choroby mäkkýšov, besnotu a tuberkulózu hovädzieho dobytka, ktorým sa referenčným laboratóriám Spoločenstva pre besnotu a tuberkulózu hovädzieho dobytka stanovujú dodatočné povinnosti a úlohy a ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004 (Ú. v. EÚ L 201, 30.7.2008, s. 29).